Diari Oficial de la Generalitat Valenciana


Sumari del DOGV 4143, del 07-12-2001 (2001/11275)

RESOLUCIÓ de 23 de novembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni marc entre la Generalitat Valenciana, a través de la Conselleria de Medi Ambient i l'entitat Ecovidrio, SA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4143

Data del DOGV
:   07-12-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/11051


Data del document
:   23-11-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * envasament
    * cooperació administrativa
    * vidre

RESOLUCIÓ de 23 de novembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni marc entre la Generalitat Valenciana, a través de la Conselleria de Medi Ambient i l'entitat Ecovidrio, SA. [2001/X11461]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Medi Ambient i l'entitat Ecovidrio-Sociedad Ecológica para el Reciclado de los Envases de Vidrio, el 31 d'octubre de 2001, un conveni marc, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de convenis amb el número 0806/2001, i que figura com a annex d'aquesta resolució.
  
València, 23 de novembre de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
conveni marc entre la Generalitat Valenciana, a través de la Conselleria de Medi Ambient, i l'entitat Ecovidrio, SA.
  
València, 31 d'octubre de 2001
  
Reunits:
  
D'una banda, l'Hble senyor Fernando Modrego Caballero, conseller de Medi Ambient de la Generalitat Valenciana, d'acord amb el Decret 6/2000, de 22 de maig, del president de la Generalitat Valenciana; en representació d'aquesta, expressament facultat per a aquest acte per Acord del Consell de data 30 d'octubre de 2001
  
D'altra part, el Senyor Javier Puig de la Bellacasa Alberola, en nom i representació, com a director general, de l'entitat Ecovidrio ?Societat Ecològica per al Reciclatge dels Envasos de Vidre?, amb NIF núm. G-81312001 i adreça social en el carrer "Germans Bécquer" núm. 10 -1º de Madrid, societat constituïda sense ànim de lucre en data 21 de setembre de 1995 segons acta fundacional subscrita davant el Notari de l'Il·lustre Col·legi de Madrid, el Sr. Roberto Blanquer Uberos, i inscrita en el Ministeri de Justícia i Interior, Secció d'Associacions, en virtut de resolució de data 16 de febrer de 1996 amb el número nacional 160.493. Fa ús d'apoderament conferit en el seu favor mitjançant escriptura atorgada en data 12 de desembre de 1996.
  
Ambdós es reconeixen mútuament capacitat legal necessària per a subscriure el present conveni i a tal efecte
  
Exposen:
  
Primer
  
La Llei 11/1997, de 24 d'abril, d'Envasos i Residus d'Envasos, incorpora a l'ordenament intern la Directiva 94/62/CE, relativa als envasos i residus d'envasos, establint les normes per a la gestió d'aquests. Per Reial Decret 782/1998, de 30 d'abril, s'aprova el Reglament de desenvolupament i execució de l'esmentada Llei.
  
Segon
  
La referida Llei té per objecte prevenir i reduir l'impacte sobre el medi ambient dels envasos, com també la gestió dels residus d'envasos al llarg de tot el seu cicle de vida, considerant-se envasos els així definits en l'article 2 de la Llei i el seu Reglament de desenvolupament.
  
Tercer
  
D'acord amb la Llei 11/1997, els envasadors i comerciants de productes envasats, o quan no sia possible identificar els anteriors, els responsables de la primera posada al mercat dels productes envasats hauran de fer front a la gestió dels residus generats com a conseqüència d'aquesta posada al mercat. Per a això s'hauran d'acollir necessàriament, amb caràcter general, a un sistema de dipòsit, devolució i retorn, o bé eximir-se de les obligacions derivades d'aquest procediment quan participen voluntàriament en un sistema integrat de gestió d'envasos i residus d'envasos que garantitze el compliment dels objectius de reducció, reciclat i valorització fixats en la llei.
  
Quart
  
La Llei 11/1997 estableix que els sistemes integrats de gestió es finançaran mitjançant l'aportació pels envasadors d'una quantitat per cada producte envasat posat per primera vegada en el mercat i preveu que aquestos sistemes financien la diferència de cost entre el sistema ordinari de recollida, transport i tractament dels residus urbans en abocador controlat, i el sistema integrat de gestió de residus d'envasos i envasos usats. A aquestos efectes, els sistemes integrats de gestió hauran de compensar les entitats locals que voluntàriament participen en ells pels costos addicionals, i en cada cas, tinguem efectivament que suportar en els termes que s'establisquen en el corresponent conveni. Les aportacions econòmiques provocades per la posada en el mercat de productes envasats hauran de ser suficients per a cobrir com a nínim els esmentats costos addicionals, i per tant, evitar riscos improcedents a aquestes Entitats.
  
Cinqué
  
Els sistemes integrats de gestió tenen com a finalitat la recollida periòdica d'envasos usats i residus d'envasos en el domicili del consumidor o en les seues proximitats i hauran de ser autoritzat per l'òrgan competent de la Comunitat Autònoma.
  
Sisé
  
L'associació Ecovidrio, constituïda sense ànim de lucre amb l'objecte de promoure la constitució i desenvolupament d'un sistema integrat de gestió per als residus d'envasos de vidre, prèvia sol·licitud, ha sigut autoritzada per a implantar un sistema integrat de gestió d'envasos usats i residus d'envasos de vidre en l'àmbit de la Comunitat Valenciana, per Resolució de 24 de juny de 1998 de la que aleshores era Direcció General de Qualitat Ambiental de la Conselleria de Medi Ambient de la Generalitat Valenciana, òrgan competent d'acord amb el marc normatiu vigent.
  
Seté
  
Conforme l'article 9 i concordants de la Llei 11/1997 i del Reial Decret 728/1998 dictat en el seu desenvolupament, la participació de les entitats locals en els sistemes integrats de gestió de residus d'envasos i envasos usats es durà a terme a través de les Comunitats Autònomes a les quals pertanyen quan aquestes tinguen aprovats plans de gestió de residus sòlids urbans, acordant amb l'entitat autoritzada un conveni marc en el qual s'inclouran les condicions generals a aplicar a tots els municipis de la Comunitat Autònoma.
  
D'acord amb el que s'establisca en aquestos convenis, les entitats locals se comprometran a realitzar la recollida selectiva dels residus d'envasos i envasos usats inclosos en el sistema integrat de gestió i al seu transport fins als centres de separació i classificació, centres de recuperació o, en el seu cas, directament als de reciclatge o valorització. El sistema integrat de gestió estarà obligat a acceptar tots els residus d'envasos i envasos usats de la gestió de la qual són responsables, separats per materials, que li sien lliurats per les entitats locals o, si és procedent, per la Comunitat Autònoma.
  
Huité
  
La Comunitat Valenciana disposa d'un Pla Integral de Residus aprovat per Decret 317/1997, de 24 de desembre, del Govern Valencià, per la qual cosa, de conformitat amb els articles precitats, correspon a la Generalitat Valenciana, a través de la Conselleria de Medi Ambient, acordar amb Ecovidrio un conveni marc, el qual, amb posterioritat podrà ser voluntàriament subscrit per cadascun dels Ens Locals valencians que desitgen participar en el sistema integrat de gestió de residus d'envasos i envasos usats, la implantació i gestió de les quals ha estat autoritzat a Ecovidrio.
  
Nové
  
Les entitats locals han participat en l'elaboració del present conveni marc d'acord amb el que preveu el Reial Decret 782/1998, de 30 d'abril, a través de la Federació Valenciana de Municipis i Províncies.
  
Deu
  
De conformitat amb allò exposat, i sent aquest l'únic camí per a instrumentar la participació voluntària de les entitats locals de la Comunitat Valenciana en el Sistema Integrat de Gestió autoritzat a Ecovidrio, (en endavant SIG), ambdues parts acorden la formalització del present conveni marc, d'acord amb el que preveu al respecte en l'autorització concedida a la citada associació i a les següents
  
Clàusules:
  
Primera. Objecte
  
El present conveni marc té per objecte regular els compromisos de la Conselleria de Medi Ambient, de les entitats locals valencianes que voluntàriament s'adherisquen a aquest i de l'entitat Ecovidrio, en tot el que fa referència al funcionament del sistema integrat de gestió de residus d'envasos i envasos usats de vidre en la Comunitat Valenciana, establint les condicions generals a aplicar a totes les entitats locals que desitgen participar en l'esmentat sistema.
  
Segona. Finalitat
  
Aquest conveni marc té com a finalitat garantir el compliment de la Llei 11/1997, de 24 d'abril d'Envasos i Residus d'Envasos, en l'àmbit de la Comunitat Valenciana, i el seu Reglament de desenvolupament aprovat per Reial Decret 782/1998, de 30 d'abril, com també possibilitar la participació de les entitats locals en el SIG.
  
En aquest sentit, en allò no previst en el present conveni marc, s'estarà al que disposa la precitada Llei i el seu Reglament de desenvolupament, com també als termes de l'autorització d'Ecovidrio com a sistema integrat de gestió.
  
Tercera. Definicions
  
Als efectes del present conveni, s'entendrà per:
  
Recuperador: l'agent econòmic dedicat a la recollida, classificació, emmagatzemament, condicionament i comercialització de residus d'envasos per a la seua recuperació, reciclatge i altres formes de valorització.
  
Reciclador: l'agent econòmic que realitza operacions de transformació dels residus d'envasos, dins d'un procés de producció, per a la seua fi inicial o per a altres fins.
  
Valoritzador: l'agent econòmic que realitza operacions d'aprofitament dels recursos continguts en els residus d'envasos, inclosa la incineració amb recuperació d'energia.
  
Estacions de transferència: llocs on s'emmagatzemen temporalment els residus d'envasos recollits dels contenidors tipus iglú, a l'espera d'acumular una quantitat suficient que garantisca la viabilitat del seu transport fins a un centre recuperació, reciclatge o valorització.
  
Centres de recuperació, reciclatge o valorització: llocs on es realitzen operacions de gestió de residus d'envasos anteriorment citades.
  
Quarta. Actuacions
  
Les actuacions que es duran a terme en l'àmbit del present conveni marc, són les següents:
  
4.1 Establir els compromisos per garantir, en l'àmbit de la Comunitat Valenciana, el compliment dels objectius establerts en l'article 5 de la Llei 11/1997, d'Envasos i Residus d'Envasos.
  
4.2 Regular les obligacions financeres dels sistema integrat de gestió d'envasos usats i residus d'envasos de vidre.
  
4.3 Regular la participació voluntària de les entitats locals valencianes en el Sistema Integrat de Gestió d'envasos usats i residus d'envasos de vidre autoritzat a Ecovidrio, i establir els mecanismes per a la seua adhesió al present conveni marc.
  
4.4 Establir l'aportació econòmica que Ecovidrio haurà d'aportar d'acord amb el que disposa l'article 10 de la Llei 11/1997, d'Envasos i Residus d'Envasos.
  
4.5 Promoure la implantació de la recollida selectiva d'envasos usats i residus d'envasos de vidre, així com, si és procedent, les infraestructures de transferència necessàries per a la descàrrega dels esmentats envasos i residus d'envasos per part de les entitats locals.
  
4.6 Regular la posada en marxa de campanyes de comunicació i articular la col·laboració de les parts en el seu desenvolupament i finançament.
  
4.7 Establir els mecanismes necessaris de coordinació i col·laboració per a garantir el compliment de la Llei 11/1997, d'Envasos i Residus d'Envasos, i els mitjans necessaris de seguiment i control.
  
4.8 Establir els fluxos d'informació entre la Conselleria de Medi Ambient, Ecovidrio, i les entitats locals valencianes adherides al conveni.
  
4.9 Promoure accions d'I+D en l'àrea de gestió de residus d'envasos i envasos usats.
  
Quinta. Compromisos de la Conselleria de Medi Ambient
  
La Conselleria de Medi Ambient se compromet, dins de l'àmbit de les seues competències i en els termes fixats en el present conveni, a complir amb les obligacions establertes per la Llei d'Envasos i Residus d'Envasos i la resta de normativa aplicable, i en concret a:
  
5.1 Garantir que les entitats locals reben per una sola vegada i sense cap càrrec per als seus pressupostos, els contenidors tipus iglú de recollida selectiva d'envasos usats i residus d'envasos de vidre necessaris en la forma indicada en l'annex V.
  
5.2 Promoure, si cal, estacions de transferència on es puga emmagatzemar temporalment el vidre recollit fins a acumular una quantitat suficient que garantisca la viabilitat del seu transport fins als centres de recuperació o, si és procedent, als de reciclatge i valorització, possibilitant a les entitats locals el compliment de les obligacions que els imposa la Llei d'Envasos i Residus d'Envasos.
  
Aquestes estacions de transferència podran ser infraestructures noves o ja existents, públiques o privades, designades per la comissió de seguiment, sempre i quan resulten aptes conforme a la normativa vigent en matèria d'envasos i residus.
  
5.3 Consensuar amb les entitats locals, si és procedent, la gestió de les citades estacions de transferència.
  
5.4 Garantir que les entitats locals reben les compensacions econòmiques que la Llei 11/1997 estableix per a aquelles que participen en el Sistema Integrat de Gestió de residus d'envasos i envasos usats autoritzat a Ecovidrio. A aquestos efectes, les entitats locals podran requerir la intervenció, en qualitat d'àrbitre, de la Conselleria de Medi Ambient davant els problemes que puguen sorgir en la recepció d'aquestes compensacions per part d'Ecovidrio, d'acord amb el que s'estableix en el present conveni marc.
  
5.5 Coordinar amb Ecovidrio, la realització de les campanyes de informació, sensibilització i educació ambiental que siguen necessàries per a fomentar la participació ciutadana en la recollida selectiva de vidre.
  
Així mateix coordinar amb les entitats locals la realització de les campanyes de sensibilització i educació ambiental que aquestes promoguen per a fomentar la recollida selectiva i fer efectiva l'aplicació d'esmentada Llei, establint les directrius oportunes en la matèria.
  
5.6 Establir els mecanismes precisos per a facilitar que les entitats locals es puguen adherir al present conveni.
  
5.7 Col·laborar amb les entitats locals que s'adherisquen al present conveni en la coordinació de la recollida selectiva d'envasos usats i residus d'envasos de vidre i cooperar tècnicament i jurídicament amb elles.
  
5.8 Comunicar a Ecovidrio les incorporacions de les entitats locals que s'adherisquen al present conveni.
  
5.9 Garantir a Ecovidrio el subministrament de la informació disponible perquè la dita entitat puga acreditar el compliment de les seues obligacions, inclosa la informació relativa a les activitats de recollida selectiva realitzades per les entitats locals.
  
5.10 Fomentar mecanismes que faciliten les actuacions de reducció i prevenció de la producció de residus d'envasos i envasos usats de vidre.
  
5.11 Establir les mesures adequades per garantir les actuacions relatives a inspecció, sanció i control.
  
5.12 Promoure actuacions d'I+D que fomenten el reciclatge i la valorització dels materials d'envasos.
  
Sisena. Participació de les entitats locals valencianes en el sistema integrat de gestió
  
Les entitats locals que voluntàriament decidisquen participar en el SIG autoritzat a Ecovidrio, ho comunicaran a la Conselleria de Medi Ambient de la Comunitat Valenciana i formalitzaran la seua participació en el mateix a través de la firma, per triplicat exemplar, d'un protocol d'adhesió, segons el model que s'acompanya a l'annex I, adoptant prèviament el corresponent acord exprés del ple Municipal en el qual conste l'acceptació de les condicions del present conveni.
  
Per mitjà de l'esmentat protocol, les entitats locals participants s'adheriran al present conveni marc, assumint recíprocament les entitats locals, la Conselleria de Medi Ambient i Ecovidrio, les obligacions i drets previstos per a cada un d'ells en el present conveni.
  
La Conselleria de Medi Ambient notificarà a Ecovidrio, l'adhesió de cada nova Entitat Local participant, remetent-li un exemplar del protocol d'adhesió, restant l'altre exemplar adjunt al present conveni marc com a annex, formant part integrant d'aquest a tots els efectes. El tercer exemplar serà remés al Registre de convenis de la Generalitat Valenciana a efectes de la seua anotació en el mateix i posterior publicació en el Diari Oficial de la Comunitat Valenciana del número d'inscripció assignat.
  
Aquests protocols d'adhesió entraran en vigor quan es firmen i tindran una duració inicial fins a la fi de la vigència del present conveni marc, i es podrà renovar, per acord entre les parts, en cas de pròrroga del present conveni marc.
  
Setena. Compromisos de les entitats locals
  
Dins de l'àmbit de les seues competències, les entitats locals assumiran, mitjançant l'adhesió al present conveni, els següents compromisos:
  
7.1 Determinar, en el corresponent protocol d'adhesió, la forma de participar en el Sistema Integrat de Gestió, que es podrà dur a terme:
  
Realitzant la gestió integral de la recollida selectiva dels residus d'envasos de vidre, a través d'una entitat distinta a Ecovidrio. Per tant, l'Entitat Local assumirà la responsabilitat de recollir i transportar el vidre fins a la instal·lació receptora que figura en l'annex IV del present conveni marc, com també la de mantenir, netejar i reparar els contenidors tipus iglú adscrits a aquest servei.
  
Encarregant la gestió integral de la recollida selectiva de residus d'envasos de vidre a Ecovidrio, qui haurà de realitzar les operacions de recollida i transport del vidre, com també el manteniment, la neteja i la reparació dels contenidors tipus iglú.
  
7.2 Donar o vetlar perquè es done adequadament el servei de recollida selectiva de vidre, especialment pel que fa a la freqüència de buidatge dels contenidors tipus iglú i a la resolució d'incidències freqüents.
  
7.3 Designar els emplaçaments idonis per a la ubicació dels contenidors tipus iglú destinats a la recollida selectiva de vidre a les àrees d'aportació corresponents.
  
7.4 Dictar o, en el seu cas, adequar les ordenances sobres residus sòlids urbans, com també altres disposicions aplicables i, si escau, els contractes relatius a la gestió dels residus sòlids urbans en aquells supòsits en què la gestió dels serveis siga indirecta, a fi de possibilitat el compliment de les obligacions contretes mitjançant l'adhesió al present conveni.
  
7.5 El subministrament a la Conselleria de Medi Ambient, abans del 31 de març de l'any següent al període anual al qual estinguen referides les dades, de tota la informació sobre la quantitat de residus d'envasos i envasos usats de vidre recollits i lliurats al sistema integrat de gestió.
  
7.6 Aprovar els instruments necessaris per a la planificació i efectiva posada en marxa del Sistema Integrat de Gestió.
  
7.7 Possibilitar la realització de campanyes d'informació i sensibilització en el seu àmbit territorial que s'emmarquen en les directrius fixades per la Conselleria de Medi Ambient amb l'objectiu d'aconseguir l'activa i correcta participació ciutadana en la recollida d'envasos usats i residus d'envasos de vidre.
  
7.8 Les entitats locals hauran de realitzar les actuacions de control pertinents per a assegurar que totes les operacions de recollida selectiva es porten a terme de manera adequada, i donar compte de les mateixes a la Comissió de Seguiment del present conveni quan aquesta última expressament ho sol·licite. Així mateix, se comprometen a prendre les mesures correctores necessàries en cas de detectar desviacions o incompliments rellevants en l'àmbit de les citades operacions, així com implantar les que, en el seu cas, siguen aconsellades per l'esmentada Comissió de Seguiment.
  
7.9 Acceptar la designació de la instal·lació receptora que figura per a cada Entitat Local de la Comunitat Valenciana en l'annex IV del present conveni.
  
7.10 Acceptar els contenidors tipus iglú per a recollida de vidre que els siguen lliurats i ubicar-los en la via pública a disposició dels ciutadans.
  
Huitena. Pagament a les entitats locals adherides
  
Les entitats locals adherides rebran compensacions que la Llei 11/1997 estableix per a aquelles entitats locals que participen en el Sistema Integrat de Gestió autoritzat a Ecovidrio, en el supòsit que la gestió integral de la recollida selectiva no siga realitzada pel propi Ecovidrio.
  
En aquest cas, si les entitats locals opten per realitzar la gestió integral de la recollida selectiva pels seus mitjans, a través d'altra entitat diferents a Ecovidrio, aquesta darrera quedarà obligada a l'abonament dels costos per la prestació d'aquest servei, d'acord amb les condicions econòmiques que figuren en l'annex III.
  
Cas que les entitats locals opten perque siga Ecovidrio qui es faça càrrec de la gestió integral de la recollida selectiva, això implicarà que el cost addicional de la recollida selectiva d'envasos usats i residus d'envasos de vidre respecte al sistema ordinari de gestió dels residus sòlids urbans serà assumit directament per Ecovidrio, per la qual cosa les entitats locals no facturaran a Ecovidrio cap import per la realització d'aquesta gestió integral.
  
A aquests efectes, dins del mes següent al període mensual anterior, l'Entitat Local emetrà una factura a Ecovidrio, per les quantitats establertes en l'annex III del present conveni marc, a les qual s'afegirà l'IVA corresponent. No obstant això, les entitats locals podran optar en qualsevol moment durant la vigència de la seua adhesió al conveni, per realitzar la facturació amb periodicitat trimestral, el que s'haurà de comunicar prèviament tant a la Conselleria de Medi Ambient com a Ecovidrio. La factura anirà acompanyada del resum d'albarans d'entrada en les instal·lacions receptores assignades en l'annex IV.
  
Novena. Compromisos de l'entitat Ecovidrio
  
En compliment de la legislació aplicable, tenint en compte els termes de l'autorització concedida a Ecovidrio per a implantar un Sistema Integrat de Gestió en la Comunitat Valenciana, la citada entitat i en els termes del present conveni marc s'obliga a:
  
9.1 Responsabilitzar-se de la gestió dels residus d'envasos i envasos usats de vidre derivats dels productes envasats posats en el mercat pels agents econòmics adherits al SIG, podent realitzar aquesta gestió o bé per si mateixa o bé a través de terceres empreses autoritzades.
  
9.2 Acceptar i fer-se càrrec de tots els residus d'envasos i envasos usats de vidre que li siguen lliurats pels ens locals o, en el seu cas, per la Conselleria de Medi Ambient, que complisquen les condicions tècniques contemplades en l'annex II del present conveni, així com gestionar-los d'acord amb l'article 12 de la Llei 11/1997 i el RD 782/1998.
  
El present compromís inclou tant la recepció dels residus d'envasos de vidre transportats per les entitats locals, directament o indirectament, fins al centre de recuperació designat en l'annex IV, com la recepció dels residus d'envasos de vidre que, procedent de les estacions de transferència, de les plantes de separació o classificació d'envasos lleugers, ecoparcs o plantes de compostatge, siga transportat fins al centre de recuperació, reciclatge o valorització, sempre i quan les condicions del material recuperat complisquen les especificacions tècniques recollides en l'annex II.
  
9.3 La naturalesa de la matèria dels residus d'envasos i envasos usats la gestió de la qual és responsabilitat d'Ecovidrio, és la que consta en la Resolució de 24 de juny de 1998 per la qual se concedeix autorització a la citada entitat per a la implantació i gestió d'un Sistema Integrat de Gestió de residus d'envasos i envasos usats en la Comunitat Valenciana., és a dir, botelles de vidre buides, de qualsevol tamany i color, i pots de vidre buits, de qualsevol tamany i color.
  
9.4 Finançar el SIG segons el que estableix l'article 10.1 de la Llei 11/1997, de 24 d'abril, d'Envasos i Residus d'Envasos. A tal efecte, les aportacions econòmiques realitzades per la posada en el mercat dels envasos de vidre hauran de ser suficients per a cobrir com a mínim els costos addicionals que tinguen que suportar les entitats locals.
  
9.5 Ecovidrio finançarà la diferència de cost entre el sistema ordinari de recollida, transport i tractament dels residus urbans en abocador controlat i el SIG, transferint a les entitats locals, d'acord amb les actuacions de recollida i transport que efectivament realitzen, les quantitats econòmiques corresponents conforme estableix l'article 10.2 de la Llei 11/1997, i d'acord amb les condicions reflectides en l'annex III.
  
La transferència de les esmentades compensacions s'efectuarà per Ecovidrio a les entitats locals per l'import de les factures emeses per aquestes, en el termini màxim de 30 dies naturals a comptar des de la recepció de les mateixes acompanyades de la documentació justificativa indicada anteriorment. En cas de percebre Ecovidrio la documentació incompleta, requerirà a l'Entitat Local la presentació dels justificants necessaris, entenent-se en aquests supòsit que el termini màxim de 30 dies comptarà des de la recepció de la documentació completa per part d'Ecovidrio.
  
9.6 En el supòsit que les entitats locals hagen optat per encarregar la gestió integral de la recollida selectiva monomaterial de residus d'envasos de vidre a Ecovidrio, aquest entitat haurà de donar adequadament l'esmentat servei, especialment pel que fa a la freqüència de buidatge dels contenidors tipus iglú, amb l'objectiu que no es produïsquen desbordaments.
  
La citada gestió integral inclou les operacions de recollida i transport del vidre, com també la neteja, el manteniment i la reparació dels contenidors tipus iglú.
  
9.7 Amb independència de què la gestió integral de la recollida selectiva siga realitzada o no per Ecovidrio, l'esmentada entitat es compromet a la reposició dels contenidors tipus iglú de vidre de les entitats locals adherides al final de la vida útil dels mateixos o quan aquestes es troben en un estat de deteriorament tal que desaconselle la seua reposició, conforme s'indica en l'annex II.
  
Per tant, no procedeix l'abonament de cap compensació econòmica en concepte d'amortització a les entitats locals, com així s'especifica en l'annex III.
  
9.8 Efectuar el pagament dels imports previstos en cada cas en l'annex III a les entitats titulars de les plantes de selecció i classificació d'envasos lleugers, dels ecoparcs i, si és procedent, a les plantes de compostatge, en el termini màxim de 30 dies naturals des de la recepció de la factura o certificació, en el seu cas, acompanyada de la documentació justificativa. En el cas que les instal·lacions esmentades siguen de titularitat pública, el pagament dels indicats imports es podrà realitzar a l'entitat que l'administració titular designe expressament.
  
9.9 Complir, en l'àmbit territorial de la Comunitat Autònoma, els objectius de reducció, reciclatge i valorització fixats en l'article 5 de la Llei 11/1997.
  
9.10 Garantir el reciclat o qualsevol altra forma de valorització del vidre recollit selectivament, atenent les especificacions tècniques que s'acompanyen en l'annex II, que li siguen posats a la seua disposició.
  
Així mateix, Ecovidrio garanteix que les instal·lacions o centres de recuperació, reciclatge i valorització de residus d'envasos de vidre designats per aquesta entitat accepten els residus d'envasos de vidre, com també el seu posterior reciclatge o valorització en compliment del que es preveu en els articles 9 i 12 de la Llei 11/1997, d'Envasos i Residus d'Envasos.
  
9.11 Promoure actuacions destinades a la minimització i prevenció en origen de la producció de residus d'envasos en les empreses adherides al SIG.
  
9.12 Observar el principi d'equilibri territorial possibilitant la consecució dels objectius de recuperació d'envasos usats i residus d'envasos de vidre a tots els Ens Locals de la Comunitat Valenciana que participen en el SIG.
  
9.13 Dissenyar i finançar les campanyes d'informació, educació i sensibilització ambiental, d'acord amb el que s'estableix en l'annex III del present conveni.
  
9.14 Designar les plantes i centres de recuperació, reciclatge i valorització de vidre que, en tot cas, hauran d'estar autoritzades per a realitzar aquestes operacions, d'acord amb la normativa sectorial en la matèria, tant siguen de la Comunitat Valenciana com que estiguen ubicades en altres Comunitats Autònomes.
  
9.15 Subministrar a la Conselleria de Medi Ambient la informació relativa al funcionament del Sistema Integrat de Gestió d'envasos i residus d'envasos autoritzat a Ecovidrio en l'àmbit de la Comunitat Valenciana.
  
9.16 Acceptar l'adhesió de totes i cada una de les entitats locals que es produïsca, de conformitat amb el que estableix el present conveni marc, mitjançant la firma dels corresponents Protocols d'Adhesió.
  
Deu. Recollida selectiva monomaterial de vidre
  
D'acord amb les previsions contingudes en el Pla Integral de Residus de la Comunitat Valenciana, la recollida selectiva de residus d'envasos i envasos usats de vidre es durà a terme en iglú o contenidor específic de color verd situat en l'àrea d'aportació.
  
S'hi hauran de dipositar els envasos usats i residus d'envasos de vidre, excloent expressament l'acceptació de vidre pla, bombetes de qualsevol tipus, cristall, metalls i ceràmiques, que són incompatibles amb el reciclatge d'envasos de vidre.
  
En la recollida selectiva monomaterial de vidre, dins de l'àmbit de la Comunitat Valenciana, s'hauran de respectar les següents condicions bàsiques:
  
Les entitats locals, en el desenvolupament dels seus compromisos continguts en la clàusula setena del present conveni, caldrà que tinguen en compte la recollida selectiva monomaterial de vidre, incloent en les ordenances que es dicten, o en l'adequació de les ja existents, els aspectes necessaris relatius a aquesta recollida, tals com les normes d'ús dels contenidors tipus iglú, i els serveis de recollida de residus.
  
Els vehicles destinats a la recollida de vidre no hauran de ser els mateixos que els utilitzats per a la recollida de residus en massa, a fi d'evitar contaminació recíproca entre les diferents fraccions.
  
En les campanyes de comunicació per a la recollida selectiva de residus de vidre, es farà èmfasi que la via adequada de recollida per al vidre és la monomaterial, és a dir, en contenidor verd específic, i sobre les dificultats que planteja la recollida conjunta del vidre amb la resta dels residus.
  
Les condicions d'acceptació del vidre figuren en l'annex II del present conveni.
  
Onze. Gestió de residus d'envasos i envasos usats de vidre
  
Els residus d'envasos i envasos usats de vidre recollits en els iglús o contenidors verds situats en l'àrea d'aportació hauran de ser transportats i lliurats per les entitats locals, quan aquestes entitats efectuen la seua recollida i transport, als centres de recuperació, reciclatge o valorització autoritzats o a les estacions de transferència que els hagen estat assignades, conforme a l'annex IV, considerant-se aleshores posats a disposició d'Ecovidrio. Quan ingresse als citats centres al pesatge dels camions estenent-se el corresponent certificat o full d'entrada de la quantitat de vidre lliurada.
  
Cas que l'Entitat Local haguera optat per la gestió indirecta a través d'Ecovidrio de la recollida i transport dels residus continguts en l'iglú verd, Ecovidrio assumirà la titularitat dels residus en el moment que efectue les operacions de recollida.
  
Ecovidrio, gestionarà així mateix els residus d'envasos i envasos usats de vidre procedents de les plantes de selecció i classificació d'envasos lleugers, d'ecoparcs, i plantes de compostatge, abonant en aquest cas als titulars de les corresponent plantes les quantitats econòmiques establertes en l'annex III del present conveni.
  
Amb caràcter general, i en compliment del que preveu els articles 9 i 12 de la Llei 11/1997 d'Envasos i Residus d'Envasos, Ecovidrio, garantir el lliurament dels residus d'envasos de vidre procedents de la recollida selectiva monomaterial, en els centres de recuperació, reciclatge o valorització de vidre.
  
L'assignació a les entitats locals de la Comunitat Valenciana, dels corresponents centres de recuperació, reciclatge i valorització és la que s'especifica en l'annex IV del present conveni.
  
Dotze. Transmissió de la titularitat
  
La titularitat dels residus d'envasos i envasos usats de vidre es transmet a favor de les entitats locals en el moment que aquestes comencen a exercir, respecte dels mateixos, directament o indirectament a través d'entitats distintes d'Ecovidrio, les funcions de recollida, transport i, en el seu cas, emmagatzematge, de conformitat amb el que preveu en el present conveni marc.
  
Ecovidrio, es farà titular dels residus d'envasos i envasos usats en el moment en què se li lliuren en els centre de recuperació, reciclatge o valorització i en el seu cas, en les estacions de transferència, moment a partir del qual l'esmentada societat assumeix les responsabilitats sobre qualsevol menyscabament o pèrdua que sofrisquen aquestos, com també dels danys que es pogueren derivar de les operacions de gestió d'aquestos, incloent els acusats a tercers i al medi ambient.
  
La titularitat i responsabilitats derivades de la mateixa seran d'Ecovidrio, des del moment que efectue les operacions de recollida i transport en el cas que l'Entitat Local haguera optat per la gestió indirecta a través d'Ecovidrio.
  
En el moment de la transferència de la titularitat, Ecovidrio, com a propietari dels residus d'envasos i envasos usats de vidre tindrà dret a percebre tots aquells rendiments o fruits que es deriven d'aquells. Així mateix, Ecovidrio, adquireix la responsabilitat de donar-los un destí final que possibilite el compliment dels objectius establerts en la Llei 11/1997, d'Envasos i Residus d'Envasos.
  
Tretze. Entrada en vigor i durada del conveni
  
El present conveni marc entrarà en vigor a partir de la seua firma i tindrà una durada inicial coincident amb el període de vigència de l'autorització concedida a Ecovidrio per la Conselleria de Medi Ambient com a Sistema Integrat de Gestió, podent ser prorrogat, sempre i quan continue vigent la citada autorització, per períodes coherents amb la duració d'aquesta. En el cas d'acordar-se la pròrroga del present conveni, aquesta es regirà pel que s'estipula en el mateix i per les modificacions que, acceptades per les parts, s'introduïsquen per a millorar el funcionament del sistema integrat de gestió. A aquestos efectes, les parts es comprometen a donar el seu consentiment a totes aquelles modificacions que resulten convenients per a millorar el dit funcionament, sense que puga ser denegat el citat consentiment llevat que estiga justificat per motius objectius.
  
Catorze. Causes de resolució i suspensió del conveni
  
No obstant el que es disposa en la clàusula anterior, el present conveni podrà ser resolt, i quedar sense efecte, amb anterioritat a la data de venciment prevista o, en el seu cas, a la del venciment de les successives pròrrogues, en els següents supòsits:
  
Per decisió de la Conselleria de Medi Ambient, en cas d'incompliment de les obligacions assumides per Ecovidrio, en virtut del present conveni.
  
Per decisió de la Conselleria de Medi Ambient, a instància d'Ecovidrio, en cas d'incompliment de les obligacions assumides per aquella en virtut del present conveni.
  
Per mutu acord de les parts que intervenen en el conveni.
  
Per revocació de l'autorització concedida a Ecovidrio, com a Sistema Integrat de Gestió d'envasos i residus d'envasos de vidre i, en el seu cas, de les pròrrogues a la mateixa.
  
Per qualsevol altra causa de resolució prevista en la normativa vigent.
  
Es produirà la suspensió de l'execució del present conveni i, si és procedent, de les successives pròrrogues del mateix, cessant en els seus efectes, en suspensió de l'autorització a Ecovidrio com a Sistema Integrat de Gestió durant tot el temps pel qual persistisca l'esmentada suspensió.
  
Qualsevol supòsit de resolució o suspensió previstos en aquesta clàusula donaran lloc a la corresponent indemnització de danys i perjudicis a favor de la part que no haguera incomplit i a càrrec de la part l'acció o omissió de la qual haguera causat la resolució o suspensió.
  
Quinze. Comissió de seguiment
  
S'hi constitueix una Comissió de Seguiment composta per sis membres, amb veu i vot:
  
Dos en representació de la Conselleria de Medi Ambient, pertanyents a la Direcció General d'Educació i Qualitat Ambiental, corresponent a la directora general d'Educació i Qualitat Ambiental la presidència de la comissió.
  
Dos en representació d'Ecovidrio.
  
Dos representants dels municipis designats per la Federació Valenciana de Municipis i Províncies.
  
La Secretaria de la Comissió correspondrà a l'altre representant de la Conselleria de Medi Ambient, Direcció General d'Educació i Qualitat Ambiental.
  
Tots ells podran estat eventualment assistits per consellers tècnics, econòmics o jurídics.
  
Aquesta Comissió funcionarà com a òrgan consultiu al qual les parts plantejaran totes aquelles qüestions tècniques, interpretatives o pràctiques se susciten en el curs del compliment del present conveni amb la finalitat d'aconseguir solucions de consens als problemes que pogueren sorgir. L'esmentada Comissió servirà igualment de camí de participació de les entitats locals per al plantejament de totes aquelles qüestions que suscite l'aplicació del present conveni.
  
De la mateixa manera, serà l'encarregada, en el seu cas, de modificar l'adscripció dels municipis de la Comunitat Valenciana a les diferents instal·lacions receptores de residus d'envasos de vidre, restant facultada per a determinar les compensacions econòmiques d'aplicació.
  
Setze. Penalitzacions
  
Les parts acorden que, en el supòsit d'incompliment per part d'Ecovidrio de l'obligació de compensar les entitats locals conforme al que preveu el present conveni, la Generalitat Valenciana podrà exigir una penalització del 2% sobre les quantitats que, en concepte d'aportació, haja d'abonar Ecovidrio durant el mes natural en què s'haguera produït l'incompliment.
  
Això sense perjudici del que disposa la clàusula catorzena respecte a les causes de resolució i suspensió del present conveni, i de les conseqüències derivades de les mateixes.
  
Disset. Renovació
  
En el supòsit que entrarà en vigor alguna norma jurídica que afectarà a l'execució del present conveni i als drets i obligacions en ell establerts, aquest conveni quedara tàcitament modificat sense necesitat de nou pacte entre les parts, i s'haurà d'interpretar i complir en endavant de manera que la norma en qüestió resultes correctament aplicada. No obstant això, en el cas que la norma implicarà la necessitat de modificar alguna clàusula del conveni per a ajustar-lo a la mateixa, ambdues parts es comprometen a modificar els aspectes que requerisquen el citat ajustament. En el cas que no siga possible arribar a un acord sobre els termes en els quals haja de quedar modificat el conveni, se suspendrà l'eficàcia d'aquest en tant s'obté aquell.
  
Divuit. Naturalesa
  
El present conveni té naturalesa administrativa, i estant exclosa l'aplicació directa de la legislació general de contractació administrativa, es regirà per les seues pròpies normes, i en el no previst, supletòriament, pels principis de la dita legislació i els generals de l'ordenament juridic-administratiu.
  
I, en prova de conformitat amb l'anteriorment exposat, firmen el present conveni els reunits, per triplicat exemplar, en el lloc i data a dalt indicats.
  
El conseller de Medi Ambient,
  
FERNANDO MODREGO CABALLERO
  
El director general de Ecovidrio, SA,
  
JAVIER PUIG DE LA BELLACASA ALBEROLA
  
 ANNEX I
  
Protocol d'adhesió
  
Per mitjà del present Protocol, ???????????.. (l'Entitat Local) s'adhereix al present conveni marc signat amb data ??????.. entre Ecovidrio i la Generalitat Valenciana, segons el que disposa l'article 9 de la Llei 11/1997, d'Envasos i Residus d'Envasos, assumint ?????. (l'Entitat Local) tots els compromisos i condicions que s'hi defineixen.
  
Prèviament a la firma del present Protocol, el ple municipal en la reunió de data ?????.. ha adoptat el corresponent acord pel qual s'accepten les condicions del citat conveni marc, la certificació de la qual s'adjunta al present document.
  
1. Recollida selectiva monomaterial de residus d'envasos de vidre.
  
Respecte a la recollida selectiva dels residus d'envasos de vidre procedents de la recollida selectiva, l'Entitat Local opta per:
  
Transcriure únicament l'opció escollida.
  
1.1 Realitzar la gestió integral de la recollida selectiva dels residus d'envasos de vidre, a través d'una entitat distinta a Ecovidrio. Per tant, l'Entitat Local assumeix la responsabilitat d'arreplegar i transportar el vidre fins a la instal·lació receptora que figura en l'annex IV del present conveni marc, com també la de mantenir, netejar i reparar els contenidors tipus iglú adscrits a aquest servei.
  
1.2 Encarregar la gestió integral de la recollida selectiva de residus d'envàs de vidre a Ecovidrio, qui haurà de realitzar les operacions de recollida i transport del vidre, com també el manteniment, la neteja i la reparació dels contenidors tipus iglú.
  
2. Coneixement del conveni marc.
  
L'Entitat Local coneix el contingut del present conveni marc firmat entre la Generalitat Valenciana i Ecovidrio, inclosos tots els seus annexos, i roman obligada pel seu contingut.
  
3. Vigència del Protocol d'adhesió.
  
El present Protocol d'adhesió entrarà en vigor quan siga firmat, i tindrà una durada inicial fins a la fi de la vigència del conveni marc, podent ser renovat, per acord entre les parts, en cas de pròrroga del dit conveni marc.
  
4. Resolució del Protocol d'adhesió.
  
Són causes de resolució del present Protocol d'adhesió les següents:
  
- Incompliment reiterat per part de l'Entitat Local de les obligacions contemplades en el conveni marc i assumides mitjançant la firma del present Protocol.
  
- Incompliment reiterat per part de Ecovidrio o la Conselleria de Medi Ambient de la Generalitat Valenciana de les obligacions front a l'Entitat Local contemplades en el conveni marc.
  
I com a prova de conformitat amb tot el que antecedeix, Sr./Sra.-????????.. alcalde-president de l'Ajuntament?????., facultat/da per Acord del ple Municipal de data ??????.., subscriu el present Protocol d'adhesió per triplicat exemplar.
  
En ???.., el ??.. de????.de 2001.
  
Signat: l'alcalde/essa-president/a de l'Ajuntament.
  
 ANNEX II
  
Especificacions tècniques
  
1. Característiques bàsiques dels contenidors tipus iglú.
  
Els contenidors tipus iglú dissenyats per a la recepció de residus d'envasos de vidre hauran de ser tancats i fàcilment identificables amb boques accessibles i una relació superfície/capacitat favorable.
  
Estaran fabricats en qualsevol material que oferisca garanties de resistència a les exigències mecàniques a les quals estaran sotmesos durant la seua vida útil. En aquest sentit, hauran de complir els següents requeriments:
  
Pel que fa al cos de poliester reforçat amb fibra de vidre la composició haurà de ser aproximadament d'un 30% de fibra de vidre i un 70% de resina, la fibra serà d'una riquesa mitjana de 1,5 Kg/m2 i l'acabament estarà reforçat per a millorar el comportament a la intempèrie. Sotmesos a assaig i prenen com a directriu una proveta de 1,5-3 mm d'espessor, la resistència a la flexió (UNE 53148) estarà entre 63-1260 Kg/cm2, la resistència a la tracció (UNE 53243) estarà entre 560-1260 Kg /cm2, la resistència a la compressió (DIN 53730) estarà entre 1050-1750 Kg/cm2, la resistència a l'impacte (DIN 53088) estarà entre 0,26-0,78 Kg/cm2, la resistència al calor continu (DIN 53098) estarà entre 65,5-176 ºC i la temperatura de deformació baix càrrega (UNE 53330) estarà a 82 ºC. Haurà de suportar una càrrega de 1.500 Kg., tindrà una duresa BARCOL (UNE 53189) de 40 i un espessor de campana de 3mm.
  
Si pel contrari són de polietilé tindran una densitat pròxima a 1 gr/cm3. Sotmesos a assaig i prenen com a matriu una peça de 5-6 mm d'espessor haurà de tenir una resistència a la tracció (UNE 53510) de 185 Kg /cm2, un resistència al trencament de 100 Kg /cm2, un punt d'inflamació superior a 350'C i una estabilitat a la llum conforme a UNE 53087. Haurà de suportar una càrrega de 1.500 Kg.
  
Les ferramentes són metàl·liques, d'acer inoxidable o galvanitzat, sent el cable d'acer inoxidable.
  
El color dels contenidors tipus iglú serà verd conforme als estàndards habituals.
  
El tamany queda definit per les següents dimensions: altura total inferior a 1.990 mm., altura de la boca entre 1.400 i 1.500 mm i diàmetre de la boca entre 170 i 180 mm.
  
La capacitat oscil·larà entre un mínim de 2000 i un màxim de 3000 litres.
  
L'operació de descàrrega, inclòs l'enganxament i desenganxament es realitzarà en un temps màxim de 3 minuts.
  
Els contenidors tipus iglú estaran previstos de llegendes, situades en ambdues cares i pròximes a les boques, en les quals s'indicarà de manera clara el material que cal dipositar en l'interior.
  
La descàrrega es realitzarà mitjançant un sistema dotat de les màximes seguretats, a través d'eslingues que permeten l'abatiment de les comportes de la base, pivotant sobre l'eix central en dues meitats amb un angle d'obertura mínim de 45º. Aquesta operació l'haurà de poder fer un sol operari.
  
2. Recollida i transport.
  
Es realitzarà una recollida selectiva monomaterial per als residus d'envasos de vidre mitjançant contenidors tipus iglú anteriorment descrits, situats en les àrees d'aportació determinades per les entitats locals.
  
Els vehicles destinats al transport dels residus d'envasos de vidre fins a les instal·lacions receptores, hauran de tenir la caixa oberta per a la descàrrega del contenidor tipus iglú, una ploma d'enganxament i en cap cas podran ser els mateixos que els empleats per al transport dels "residus en massa". Aquestos camions hauran d'estar lliures de materials contaminants del vidre, tals com porcellana, ceràmica, rajoles, terra, grava, ciment, fusta, metalls, o d'altres.
  
3. Manteniment, reparació i reposició.
  
Per a garantir la plena operativitat dels contenidors tipus iglú es procedirà a la reparació dels danys o desperfectes que en aquestos es produïren, només se'n tinga constància del fet, sense perjudici del corresponent manteniment preventiu. Aquestes operacions se complementaran amb el rentat dels contenidors tipus iglú, amb una freqüència màxima de dues vegades l'any.
  
En el supòsit que el deteriorament dels contenidors tipus iglú sia tal que impedisca la seua reparació, o a la finalització de la seua vida útil xifrada en 15 anys, Ecovidrio reposarà al seu càrrec aquestos contenidors, sense cap cost per a les entitats locals, i amb una taxa de reposició anual mínima del 7% sobre el parc de contenidors tipus iglú disponible en cada municipi.
  
Conseqüentment, Ecovidrio queda eximit de compensar a les entitats locals per l'amortització i càrregues financeres de la reposició i nova implantació de contenidors tipus iglú per a la recollida selectiva de vidre.
  
4. Condicions d'acceptació dels envasos de vidre.
  
Els residus d'envasos de vidre que podran contenir seran únicament els procedents del consum en els domicilis particulars, la recollida del qual correspon als Ens Locals. Romanen exclosos, per tant:
  
Porcellana, ceràmica, gres, rajoles, terra, grava, ciment, fusta, metalls, etc.
  
Tots els vidres especials com: cristalls blindats, parabrises, pantalles de televisió i ordinador, bombetes, llampades de cristall, vaixelles, vidres opalins, espills, cristalls opacs i de colors, vitroceràmiques, etc.
  
No s'admetrà cap residu de vidre del que se sospite que puga contenir plom en la seua composició.
  
Les especificacions que han de complir els residus dels envasos de vidre són:
  
No contenir més del 5% en pes amb un tamany inferior a 1 cm.
  
La presència anormal de terra, pedres i altres fins serà causa de rebuig sistemàtic dels lliuraments.
  
No contenir més del 2% en pes d'impureses.
  
No contenir més del 0,5% en pes de materials infusibles tals com els enumerats en l'epígraf a). Aquest 0,5% es considera inclòs dins del 2% citat en el punt anterior.
  
No contenir gravetes.
  
En aquest sentit, l'optimització del sistema exigeix establir un mètode doble de mostreig i controls de qualitat del casc del vidre.
  
Mostreig
  
Homogeneïtzar la partida a controlar.
  
Prendre en diferents punts de la partida 200 kg. de vidre.
  
Estendre aquestos 200 kg. sobre un sòl net i no contaminat.
  
Dividir el lot en 4 sectors iguals.
  
Prendre de dos sectors oposats dues mostres de 50 kg. cada una.
  
Controls
  
Control de la granulometria: La mostra de 50 kg. és passada per un tamís de 1 cm, prenent nota del pes del que ha passat:
  
- Si el pes és inferior a 2,4 Kg. S'ACCEPTA.
  
- Si el pes és superior a 2,6 kg. ES REBUTJA.
  
- Si aquest pes està entre ambdues quantitats es repeteix l'assaig amb la segona mostra, havent de ser la suma dels pesos inferior a 5 kg per a ser acceptada.
  
Control d'Impureses. De la mostra de 50 kg. se separen i pesen totes les impureses; d'aquest conjunt a la seua vegada es tornen a separar les impureses d'infusibles que també es pesen.
  
Regles de conformitat - C - i de no conformitat - NC -
  
Primer: Mostra de 50 kg.
  
 Pes total impureses Pes infusibles
  
 < 0,8 kg. < 0,2 kg. C (el lliurament és conforme)
  
 > 2 kg. > 0,5 kg. NC (el lliurament
  
 no és conforme)
  
Segon: Mostra de 50 kg. (s'aplica quan el resultat es troba entre ambdós valors). El resultat d'aquest segon anàlisi s'acumula al primer.
  
 Pes total impureses Pes infusibles
  
 < 2,4 kg. < 0,6 kg. C (el lliurament és conforme)
  
 > 2,4 kg. > 0,6 kg. NC (el lliurament no és
  
 conforme)
  
En el cas de lliuraments no conformes amb les especificacions s'informarà a l'Entitat corresponent per a què conjuntament es busque la contaminació i s'habiliten els mitjans necessaris per a evitar-la.
  
En cas de conflicte, Ecovidrio i les entitats locals se sotmetran a l'arbitratge de la Conselleria de Medi Ambient.
  
 ANNEX III
  
Condicions econòmiques
  
1. Càlcul de les compensacions econòmiques per la recollida selectiva.
  
1.1 Comarcalització.
  
S'hi ha realitzat una caracterització de les totes les comarques valencianes seguint criteris de distribució demogràfica de manera que una major dispersió poblacional supose un increment dels costos de recollida de transport.
  
Per a arribar a aquesta caracterització s'hi ha partit de la divisió comarcal de la Comunitat Valenciana, amb l'única particularitat de la Plana Baixa que s'ha dividit en la Plana Baixa 1 i la Plana Baixa 2, restant la distribució de municipis tal i com segueix:
  
La Plana Baixa 1:
  
Onda
  
Vila-real
  
La Plana Baixa 2:
  
Aín Betxí Nules
  
Alcudia de Veo Burriana Ribesalbes
  
Alfondeguilla Chilches Suera
  
Almenara Eslida Tales
  
Alquerías del Niño Perdido la Llosa la Vall d'Uixó
  
Artana Moncofa Villavieja
  
S'hi defineixen tres tipus de comarques:
  
Comarca concentrada: Més del 60% de la població viu en municipis de més de 50.000 habitants.
  
Comarca dispersa: Més del 40% de la població viu en municipis de menys de 5.000 habitants.
  
Comarca semiconcentrada: Comarca que no pertany a cap dels grups anteriors.
  
Per al càlcul de les compensacions per distància a planta s'hi ha tingut en compte el cap de comarca.
  
1.2 Població equivalent.
  
S'entén per població equivalent la suma de la població fixa i la població estacional equivalent, essent aquesta la població estacional considerada sols per a aquell període en què està present; concretament 3 mesos, el que suposa un 25% de l'any.
  
Les dades de població fixa i equivalent amb els que se n'han determinat les poblacions equivalents de cada un dels municipis de la Comunitat Valenciana s'han obtingut del cens de l'INE i de les projeccions del PIR.
  
1.3 Objectius de recollida
  
En la taula 1 figuren els objectius de recollida per comarques per al període 2001-2003, obtinguts per extrapolació de les dades actuals, tenint present el previsible increment del parc de contenidors tipus iglú posats a disposició de la ciutadania. No obstant, si els resultats de recollida reals sofreixen desviacions importants sobre els esmentats objectius inicials, la Comissió de Seguiment queda facultada per a reconsiderar tals objectius, recalcular i proposar, en el seu cas, les corresponents modificacions de les compensacions econòmiques.
  
1.4 Càlcul de costos.
  
Els paràmetres bàsics de càlcul són els que figuren en la Taula 2, degudament diferenciats per comarca a fi de considerar el major cost de les operacions de recollida, transport, manteniment i neteja en les comarques disperses front a les semiconcentrades i d'aquestes front a les concentrades.
  
A partir de la comarcalització abans citada, s'han definit les distàncies de càlcul associades a cada comarca sent, la major entre la mitjana ponderada de la comarca i la del municipi capital de la mateixa, com queda reflectit en la Taula 3.
  
Com a resultats finals dels càlculs realitzats amb les hipòtesis apuntades en aquest apartat, s'han obtingut igualment les compensacions econòmiques per comarques que figuren en la taula de condicions econòmiques exposada en el punt 2 del present annex.
  
2. Aportacions econòmiques per la gestió integral de la recollida selectiva.
  
Supòsit 1: Les entitats locals realitzen la gestió integral de la recollida selectiva dels residus d'envasos de vidre, a través d'una entitat distinta a Ecovidrio.
  
En aquest supòsit correran a càrrec de les entitats locals les despeses pròpies de les operacions de recollida i transport, les despeses relatives a neteja i manteniment dels contenidors tipus iglú, així com els referits a inversions en vehicles de recollida i transport, inclosa la mà d'obra corresponent a la reparació d'avaries, manteniment, combustible, matriculació, assegurances o reposició de vehicles.
  
Com a compensació a totes les despeses descrites, les entitats locals seran compensades econòmicament per Ecovidrio, d'acord amb les quantitats indicades en la taula següent:
  
Condiciones econòmiques (PTA/kg)
  
Tipus Comarca Recollida i
  
 transport Neteja Mantenim. Total
  
Disp l'Alt Millars 2,74 0,47 0,18 3,39
  
Disp l'Alt Palància 2,57 0,37 0,24 3,18
  
Semi El Baix Maestrat 4,02 0,41 0,27 4,70
  
Conc El Baix Vinalopó 1,94 0,29 0,19 2,42
  
Conc el Camp de Morvedre 1,46 0,44 0,19 2,09
  
Semi el Camp de Túria 2,42 0,44 0,29 3,15
  
Semi el Comtat 2,93 0,28 0,13 3,34
  
Disp El Racó d'Ademús 5,42 1,30 0,46 7,18
  
Disp La Vall de Cofrentes-
  
 Ayora 5,43 0,49 0,31 6,23
  
Semi El Vinalopó Mitjà 2,43 0,39 0,25 3,07
  
Disp els Ports 4,03 0,53 0,33 4,89
  
Semi l'Alcoià 2,49 0,37 0,24 3,10
  
Conc l'Horta 1,99 0,44 0,29 2,72
  
Conc l'Alacantí 1,62 0,32 0,21 2,15
  
Disp l'Alcalatén 2,05 0,43 0,28 2,76
  
Disp l'Alt Maestrat 3,29 0,56 0,35 4,20
  
Semi l'Alt Vinalopó 1,90 0,35 0,23 2,48
  
Disp la Canal de Navarrés 4,39 0,42 0,27 5,08
  
Semi la Costera 3,68 0,39 0,25 4,32
  
Disp La Foia de Buñol 3,17 0,29 0,19 3,65
  
Semi la Marina Alta 3,38 0,20 0,11 3,69
  
Conc la Marina Baixa 2,34 0,32 0,21 2,87
  
Conc la Plana Alta 2,04 0,43 0,28 2,75
  
Semi La Plana Baixa (1) 2,15 0,11 0,07 2,33
  
Semi La Plana Baixa (2) 1,87 0,40 0,26 2,53
  
Semi La Plana d'Utiel-Requena 3,83 0,43 0,27 4,53
  
Semi la Ribera Alta 3,09 0,41 0,27 3,77
  
Semi la Ribera Baixa 3,14 0,44 0,29 3,87
  
Semi la Safor 2,52 0,44 0,29 3,25
  
Semi La Vall d'Albaida 1,78 0,26 0,14 2,18
  
Semi La Vega Baixa 2,86 0,35 0,22 3,43
  
Disp Els Serrans 3,86 0,43 0,28 4,57
  
Condiciones econòmiques (euros/tones)
  
Tipus Comarca Recollida i
  
 transport Neteja Mantenim. Total
  
Disp l'Alt Millars 16,47 2,82 1,08 20,37
  
Disp l'Alt Palància 15,45 2,22 1,44 19,11
  
Semi El Baix Maestrat 24,16 2,46 1,62 28,25
  
Conc El Baix Vinalopó 11,66 1,74 1,14 14,54
  
Conc el Camp de Morvedre 8,77 2,64 1,14 12,56
  
Semi el Camp de Túria 14,54 2,64 1,74 18,93
  
Semi el Comtat 17,61 1,68 0,78 20,07
  
Disp El Racó d'Ademús 32,57 7,81 2,76 43,15
  
Disp La Vall de Cofrentes-
  
 Ayora 32,63 2,94 1,86 37,44
  
Semi El Vinalopó Mitjà 14,60 2,34 1,50 18,45
  
Disp Els Ports 24,22 3,19 1,98 29,39
  
Semi l'Alcoià 14,96 2,22 1,44 18,63
  
Conc l'Horta 11,96 2,64 1,74 16,35
  
Conc l'Alacantí 9,74 1,92 1,26 12,92
  
Disp l'Alcalatén 12,32 2,58 1,68 16,59
  
Disp l'Alt Maestrat 19,77 3,37 2,10 25,24
  
Semi l'Alt Vinalopó 11,42 2,10 1,38 14,91
  
Disp la Canal de Navarrés 26,38 2,52 1,62 30,53
  
Semi la Costera 22,12 2,34 1,50 25,96
  
Disp La Foia de Buñol 19,05 1,74 1,14 21,94
  
Semi la Marina Alta 20,31 1,20 0,66 22,18
  
Conc la Marina Baixa 14,06 1,92 1,26 17,25
  
Conc la Plana Alta 12,26 2,58 1,68 16,53
  
Semi La Plana Baixa (1) 12,92 0,66 0,42 14,00
  
Semi La Plana Baixa (2) 11,24 2,40 1,56 15,21
  
Semi La Plana d'Utiel-
  
 Requena 23,02 2,58 1,62 27,23
  
Semi la Ribera Alta 18,57 2,46 1,62 22,66
  
Semi la Ribera Baixa 18,87 2,64 1,74 23,26
  
Semi la Safor 15,15 2,64 1,74 19,53
  
Semi La Vall d'Albaida 10,70 1,56 0,84 13,10
  
Semi La Vega Baixa 17,19 2,10 1,32 20,61
  
Disp Els Serrans 23,20 2,58 1,68 27,47
  
El cobrament de les quantitats estipulades es regirà pel que s'indica en la base huitena del present conveni marc.
  
Supòsit 2: Les entitats locals encarreguen la gestió integral de la recollida selectiva de residus d'envàs de vidre a Ecovidrio.
  
Conforme a la delegació expressa de les entitats locals en Ecovidrio per a realitzar les operacions de recollida i transport de residus d'envasos de vidre, correran a càrrec d'Ecovidrio les despeses pròpies de les operacions de recollida i transport, els costos relatius a neteja i manteniment dels iglús, com també els relatius a inversions en vehicles de recollida i transport, inclosa la mà d'obra corresponent a reparació d'avaries, manteniment, combustible, matriculació, assegurances o reposició de vehicles.
  
En aquest segon supòsit, no procedeix cap compensació econòmica d'Ecovidrio a les entitats locals, no sent tampoc exigible en cap cas el pagament per aquest concepte de les entitats locals a Ecovidrio.
  
3. Aportacions econòmiques referides a campanyes d'informació i sensibilització ciutadana.
  
Ecovidrio finançarà les corresponents campanyes d'informació i sensibilització ciutadanes per a fomentar la recollida selectiva de vidre a raó de 10 pessetes per habitant equivalent o 60,1 euros per 1000 habitants equivalents efectivament adherits i any.
  
4. Compensacions econòmiques per la recuperació de residus d'envasos de vidre en les plantes de compostatge.
  
Ecovidrio satisfarà per aquest concepte les Entitats Titulars de les plantes de compostatge de residus urbans, les mateixes quantitats que figuren en aquest annex III, com a compensacions per la recollida i transport d'envasos de vidre, aplicades a les comarques en les quals es troben ubicades aquestes plantes de compostatge.
  
Es produirà la transferència de titularitat de dits residus d'envasos de vidre en el moment del seu lliurament en les corresponents instal·lacions receptores, complint les condicions d'acceptació del material, que figuren en l'annex II.
  
5. Condicions generals.
  
5.1 Vigència de les presents condicions econòmiques.
  
Les condicions econòmiques començaran a regir des de la firma del present conveni marc i es mantindran en vigor durant tota la seua vigència, coincidint amb el termini d'autorització administrativa com a SIG d'Ecovidrio, que venç el 24 de juny de 2003.
  
Durant aquest període de temps no procedirà revisió de preus, a l'aver inclòs ja en la determinaciò de les compensacions econòmiques l'evolució dels preus en els anys 2001, 2002 i 2003, a través de preus mitjans ponderats.
  
5.2 Pagament per part d'Ecovidrio.
  
Les factures emeses per les entitats locals a l'efecte de percebre les compensacions econòmiques establertes en el present annex, acompanyades del resum d'albarans d'entrada en les instal·lacions receptores assignades en l'annex IV, s'hauran d'enviar per correu certificat l'acusament de recepció a l'adreça següent: Ecovidrio, c. Germans Bécquer núm. 10, 28862 MADRID.
  
El pagament d'aquestes compensacions econòmiques s'efectuarà per Ecovidrio a les entitats locals per l'import de les factures emeses, mitjançant transferència bancària, en el termini màxim de 30 dies naturals a comptar des del següent a la seua recepció, acompanyades de la documentació indicada.
  
En el cas de rebre Ecovidrio la documentació incompleta o mal complimentada requerirà, mitjançant correu certificat amb acusament de recepció a l'Entitat Local en un termini màxim de 10 dies naturals, a fi i efecte que subsane la mancança o acompanye els documents necessaris, entenent-se en aquest supòsit que el termini de 30 dies citat començarà a comptar únicament quan Ecovidrio reba tota la documentació correctament complimentada.
  
ANNEX IV
  
Instal·lacions receptores i municipis tributaris
  
1. Instal·lacions receptores
  
Recuperacions de vidre VIFER
  
Partida Burgà, s/n.
  
12382 FIGUEROLES -Castelló.
  
Tel/Fax: 96 438 15 18.
  
Cabreta e Hijos SL.
  
c/Poeta Llorente, núm. 9.
  
12754 LA VALL D'UIXÓ -Castelló.
  
Tel: 50 910 34 01.
  
Fax: 655 55 63 18.
  
Gonzalo Mateo SL.
  
Polígon Industrial Serpes. c. Kepler, núms. 11 i 12.
  
46883 PORT DE SAGUNT-València.
  
Tel: 01 483 40 13.
  
Fax: 96 265 04 93.
  
Glass Levante SL.
  
Camí L'Ermita, s/n
  
46539 BÈLGIDA -València.
  
Tel/Fax: 96 290 15 63.
  
Camacho Recycling SL.
  
Partida Canastell nº 282 B
  
03257 SANT VICENT DEL RASPEIG -Alacant-
  
Tel: 94 222 44 81
  
Fax: 96 566 87 71.
  
Camacho Recycling SL.
  
Vereda de Santa Ana, núm.
  
12 02067 CAUDETE -Albacete.
  
Tel.: 96 582 63 87.
  
Fax: 96 582 75 60.
  
Municipis tributaris
  
Instal·lació receptora de Figueroles
  
Municipis
  
Albocàsser Onda
  
Alcalà de Xivert Orpesa
  
l'Alcora Palanques
  
Almassora Peñíscola
  
Arañuel la Pobla de Benifassà
  
Ares del Maestre la Pobla Tornesa
  
Argelita Portell de Morella
  
Atzeneta del Maestrat Puebla de Arenoso
  
Ayódar Rossell
  
Benafigos la Salzadella
  
Benasal San Jorge
  
Benicarló San Rafael del Río
  
Benicàssim Sant Joan de Moró
  
Benlloch Sant Mateu
  
Borriol Santa Magdalena de Pulpis
  
Cabanes Sarratella
  
Càlig Sierra Engarcerán
  
Canet lo Roig Tírig
  
Castell de Cabres Todolella
  
Castellfort Toga
  
Castelló de la Plana Torralba del Pinar
  
Castillo de Villamalefa Torreblanca
  
Catí Torrechiva
  
Cervera del Maestre la Torre d'En Besora
  
Cinctorres Torre Endoménech
  
Cirat Traiguera
  
Cortes de Arenoso les Useres
  
Costur Vall d'Alba
  
les Coves de Vinromà Vallat
  
Culla Vallibona
  
Espadilla Vilafamés
  
Fanzara Vilanova d'Alcolea
  
Figueroles Vilar de Canes
  
Forcall Vila-real
  
Fuente la Reina Villafranca del Cid
  
Fuentes de Ayódar Villahermosa del Río
  
Herbés Villamalur
  
la Jana Villanueva de Viver
  
la Mata Villores
  
Montán Vinaròs
  
Montanejos Vistabella del Maestrazgo
  
Morella Xert
  
Olocau del Rey Xodos
  
Lucena del Cid Zorita del Maestrazgo
  
Ludiente Zucaina
  
Instal·lació receptora de la Vall d'Uixó
  
Municipis
  
Aín Jérica
  
Alcudia de Veo la Llosa
  
Alfondeguilla Matet
  
Algimia de Almonacid Moncofa
  
Almedíjar Navajas
  
Almenara Nules
  
Alquerías del Niño Perdido Pavías
  
Altura Pina de Montalgrao
  
Artana Ribesalbes
  
Azuébar Sacañet
  
Barracas Segorbe
  
Bejís Soneja
  
Benafer Sot de Ferrer
  
Betxí Suera
  
Burriana Tales
  
Castellnovo Teresa
  
Caudiel Torás
  
Xilxes El Toro
  
Chóvar la Vall d'Uixó
  
Eslida Vall de Almonacid
  
Gaibiel Villavieja
  
Geldo Viver
  
Higueras
  
Instal·lació receptora de Sagunt
  
Municipis
  
Ademuz Higueruelas
  
Alaquàs Jalance
  
Albal Jarafuel
  
Albalat de la Ribera la Llosa de Ranes
  
Albalat dels Sorells la Pobla de Farnals
  
Albalat dels Tarongers la Pobla de Vallbona
  
Alberic la Pobla Llarga
  
Alborache Llanera de Ranes
  
Alboraya Llaurí
  
Albuixech Llíria
  
Alcàntera de Xúquer Llocnou d'En Fenollet
  
Alcàsser Llombai
  
Alcublas Loriguilla
  
l'Alcúdia de Crespins Losa del Obispo
  
l'Alcúdia Lugar Nuevo de la Corona
  
Aldaia Macastre
  
Alfafar Manises
  
Alfara de Algimia Manuel
  
Alfara del Patriarca Marines
  
Alfarp Masalavés
  
Algar de Palancia Massalfassar
  
Algemesí Massamagrell
  
Algimia de Alfara Massanassa
  
Alginet Meliana
  
Almàssera Millares
  
Almussafes Mislata
  
Alpuente Mogente
  
Alzira Moncada
  
Andilla Monserrat
  
Anna Montesa
  
Antella Montroy
  
Aras de los Olmos Museros
  
Ayora Náquera
  
Barxeta Navarrés
  
Benagéber Novelé
  
Benaguasil Olocau
  
Benavites Paiporta
  
Beneixida Paterna
  
Benetússer Pedralba
  
Benifaió Petrés
  
Benifairó de les Valls Picanya
  
Benimodo Picassent
  
Benimuslem Polinyà de Xúquer
  
Beniparrell Puçol
  
Benisanó Puebla de San Miguel
  
Bétera Puig
  
Bicorp Quart de les Valls
  
Bolbaite Quart de Poblet
  
Bonrepòs i Mirambell Quartell
  
Bugarra Quesa
  
Buñol Rafelbuñol
  
Burjassot Rafelguaraf
  
Calles Real de Montroi
  
Camporrobles Requena
  
Canals Riba-roja de Túria
  
Canet d'En Berenguer Riola
  
Carcaixent Rocafort
  
Càrcer Rotglá y Corberá
  
Carlet Sagunto
  
Casas Altas San Juan de Énova
  
Casas Bajas Sedaví
  
Casinos Segart
  
Castielfabib Sellent
  
Catadau Senyera
  
Catarroja Serra
  
Caudete de las Fuentes Siete Aguas
  
Cerdà Silla
  
Chella Sinarcas
  
Chelva Sollana
  
Chera Sot de Chera
  
Chiva Sueca
  
Chulilla Sumacàrcer
  
Cofrentes Tavernes Blanques
  
Corbera Teresa de Cofrentes
  
Cortes de Pallás Titaguas
  
Cotes Torrebaja
  
Cullera Torrella
  
Domeño Torrent
  
Dos Aguas Torres Torres
  
l'Eliana Tous
  
Emperador Tuéjar
  
Enguera Turís
  
l'Ènova Utiel
  
Estivella València
  
Estubeny Vallada
  
Faura Vallanca
  
Favara Vallés
  
Foios Venta del Moro
  
la Font de la Figuera Villalonga
  
Fortaleny Villanueva de Castellón
  
Fuenterrobles Villar del Arzobispo
  
Gátova Villargordo del Cabriel
  
Gavarda Vinalesa
  
Genovés Xàtiva
  
Gestalgar Xest
  
Gilet Xirivella
  
Godella Yátova
  
Godelleta La Yesa
  
Guadassuar Zarra
  
La Granja de la Costera
  
Instal·lació receptora de Bèlgida
  
Municipis
  
Ador Guadasequies
  
Agullent Guardamar de la Safor
  
Aielo de Malferit Llocnou de Sant Jeroni
  
Aielo de Rugat Llutxent
  
Albaida Miramar
  
Alfarrasí Montaverner
  
Alfauir Montichelvo
  
Almiserà Oliva
  
Almoines l'Olleria
  
l'Alqueria de la Comtessa Ontinyent
  
Atzeneta d'Albaida Otos
  
Barx Palma de Gandía
  
Bèlgida Palmera
  
Bellreguard el Palomar
  
Bellús Piles
  
Beniarjó Pinet
  
Beniatjar la Pobla del Duc
  
Benicolet Potríes
  
Benifairó de la Valldigna Quatretonda
  
Beniflá Rafelcofer
  
Benigánim Ráfol de Salem
  
Benirredrà Real de Gandía
  
Benissoda Rótova
  
Benisuera Rugat
  
Bocairent Salem
  
Bufali Sempere
  
Carrícola Simat de la Valldigna
  
Castelló de Rugat Tavernes de la Valldigna
  
Castellonet de la Conquesta Terrateig
  
Daimús Vilamarxant
  
Fontanars dels Alforins Xeraco
  
Font d'En Carròs Xeresa
  
Gandia
  
Instal·lació receptora de Sant Vicent del Raspeig
  
Municipis
  
Adsubia Gata de Gorgos
  
Agost Gorga
  
Agres Granja de Rocamora
  
Aigües Guadalest
  
Alacant Guardamar del Segura
  
Albatera Ibi
  
Alcalalí Jacarilla
  
Alcocer de Planes Llíber
  
Alcoi Millena
  
Alcoleja Los Montesinos
  
Alfafara Murla
  
Algorfa Muro de Alcoy
  
Almoradí Mutxamel
  
Almudaina la Nucia
  
l'Alfàs del Pi Ondara
  
l'Alqueria d'Asnar Orba
  
Altea Orihuela
  
Balones l'Orxa
  
Benasau Orxeta
  
Benejúzar Parcent
  
Benferri Pedreguer
  
Beniarbeig Pego
  
Beniardá Penàguila
  
Beniarrés Pilar de la Horadada
  
Benidoleig Planes
  
Benidorm el Poble Nou de Benitatxell
  
Benifallim els Poblets
  
Benifato Polop
  
Benigembla Quatretondeta
  
Benijófar Rafal
  
Benilloba el Ràfol d'Almúnia
  
Benillup Redován
  
Benimantell Relleu
  
Benimarfull Rojales
  
Benimassot Sagra
  
Benimeli San Fulgencio
  
Benissa San Miguel de Salinas
  
Bigastro Sanet y Negrals
  
Bolulla Sant Joan d'Alacant
  
Busot Sant Vicent del Raspeig
  
Callosa d'En Sarrià Santa Pola
  
Callosa de Segura Sella
  
Calpe Senija
  
El Campello Tárbena
  
Castell de Castells Teulada
  
Catral Tibi
  
Cocentaina Tollos
  
Confrides Tormos
  
Cox la Torre de les Maçanes
  
Crevillent Torrevieja
  
Daya Nueva La Vall d'Alcalà
  
Daya Vieja Vall de Ebo
  
Dénia Vall de Gallinera
  
Dolores la Vall de Laguar
  
Elx el Verger
  
Facheca la Vila Joiosa
  
Famorca Xàbia
  
Finestrat Xaló
  
Formentera del Segura Xixona
  
Gaianes
  
Instal·lació receptora de Caudete
  
Municipis
  
Algueña Monforte del Cid
  
Aspe Monòver
  
Banyeres de Mariola Novelda
  
Beneixama Onil
  
Biar Petrer
  
el Camp de Mirra Pinoso
  
Cañada la Romana
  
Castalla Salinas
  
Elda Sax
  
Hondón de las Nieves Villena
  
Hondón de los Frailes
  
 ANNEX V
  
Ampliació i renovació del parc de contenidors
  
Ecovidrio i la Conselleria de Medi Ambient es comprometen a posar a disposició de les entitats locals de la Comunitat Valenciana que s'adherisquen al present conveni marc la quantitat de 2.370 contenidors tipus iglú durant el primer any de vigència d'aquest, per a ampliar el parc de contenidors de cada municipi.
  
Si les entitats locals durant aquest mateix període reben contenidors per a residus de vidre d'altres institucions públiques o privades, la quantitat compromesa per Ecovidrio i la Conselleria de Medi Ambient es mantindrà igualment en 2.370 unitats, amb la particularitat que en aquest supòsit els contenidors es destinarien alternativament a la renovació del parc de contenidors dels municipis de la Comunitat Valenciana.
  
En qualsevol cas, i a fi de millorar la imatge del servei en els municipis adherits al present conveni marc, Ecovidrio es compromet a lliurar 500 contenidors durant el primer any de vigència per a renovar els contenidors més deteriorats, a criteri de la Comissió de Seguiment.
  
Amb independència d'allò anteriorment expressat, Ecovidrio realitzarà, conforme s'indica en l'annex II, la reposició anual de contenidors tipus iglú en tots els municipis adherits, amb una taxa anual mínima del 7%.